Diari Oficial de la Generalitat Valenciana


Sumari del DOGV 5646, del 23-11-2007 (2007/13414)

Informació pública de l'aprovació del Projecte d'Intersecció de la CV-772 amb la Via Parc d'Alacant.
----------------------------------------------------------------------------------------------------

### Dades del document

Número de DOGV
:   5646

Data del DOGV
:   23-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13646


Data del document
:   17-10-2007

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * administració local
    * pla d'urbanisme

Informació pública de l'aprovació del Projecte d'Intersecció de la CV-772 amb la Via Parc d'Alacant. [2007/13117]  
La Junta de Govern Local de l'Ajuntament, en la sessió celebrada el 15 d'octubre de 2007, va adoptar, entre altres, l'acord que figura a continuació:  
Aprovació del Projecte d'Intersecció de la CV-772 amb la Via Parc d'Alacant.  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.  
A) Antecedents:  
Amb posterioritat a l'aprovació del Programa d'Actuació Integrada i Projecte d'Urbanització del Pla Parcial Platja de Sant Joan Nord, Sector 1, el Ple de l'Ajuntament ha produït un ajustament de la línia grafiada en l'esmentat pla parcial l'àmbit del qual arribava fins als termes municipals de Sant Joan d'Alacant i del Campello.  
A fi de donar solució al problema de connexió del sector amb el seu entorn, el Servei d'Obres i Projectes va redactar un projecte d'urbanització l'objecte del qual és la definició de les obres necessàries per a l'execució d'una solució d'intersecció entre la carretera CV-772, camí de Benimagrell i la via Parc d'Alacant.  
Esta intersecció es projecta com una solució en T semaforitzada, amb una mitjana de separació de sentits, formada per un carril de circulació per sentit, que possibilita la incorporació en sentit Sant Joan d'Alacant-Alacant del trànsit que circula per l'actual camí de Benimagrell (CV-772), i impedix el gir a l'esquerra des de l'esmentat camí a la via Parc.  
Les obres definides en este projecte poden considerar-se com a obres necessàries per a connectar la urbanització del sector 1 del Pla Parcial Platja de Sant Joan Nord amb el seu entorn i, en conseqüència, l'obligació d'executar-les correspon a l'agent urbanitzador de tal sector.  
D'altra banda, i en virtut del que preceptua l'article 67 de la Llei Reguladora de l'Activitat Urbanística, relatiu a les càrregues d'urbanització, les despeses derivades de l'obtenció, per a la seua posterior cessió a l'Ajuntament, del sòl que es necessita per a l'execució del tram de via Parc necessari per a l'enllaç amb el camí de Benimagrell i l'increment de càrregues derivat de l'execució del nou tram de viari, són repercutibles al sector.  
Mitjançant Decret de data 11 de setembre de 2006, es va resoldre sotmetre a informació pública l'esmentat projecte, que es va dur a efecte per mitjà de la inserció de sengles edictes respecte d'això en el periòdic Información de 21 de maig de 2007, en el Diari Oficial de la Comunitat Valenciana número 5516, de 30 de març de 2007 i al tauler d'anuncis municipal. Així mateix, es van remetre avisos amb el contingut de l'edicte al domicili fiscal dels qui constaven en el cadastre com a titulars de drets afectats pel projecte.  
B) Al·legacions:  
Durant el període expositiu del projecte d'urbanització no s'han presentat al·legacions.  
La competència per a aprovar els projectes d'urbanització correspon a la Junta de Govern Local, de conformitat amb el que disposa l'article 127.1 d. de la Llei 7/1985, de 2 d'abril, Reguladora de les Bases de Règim Local, addicionat per la Llei 57/2003, de 16 de desembre, de Mesures per a la Modernització del Govern Local.   
A la vista del que antecedix, la Junta de Govern Local adopta els acords següents:  
Primer  
Aprovar el Projecte d'Intersecció de la CV-772 amb la Via Parc, redactat pel Servei d'Obres i Projectes.   
Segon  
Remetre una còpia diligenciada del projecte a la conselleria competent en Urbanisme, perquè hi conste.  
Tercer  
Una vegada realitzada la dita remissió, inserir un edicte de l'acord d'aprovació en el Butlletí Oficial de la Província i en el Diari Oficial de la Comunitat Valenciana.  
Quart  
Notificar el present acord als interessats, als efectes oportuns.  
Cosa que es publica perquè en prengueu coneixement, segons el que disposa l'article 152 de la Llei 16/2005, de 30 de desembre, Urbanística Valenciana, i s'avisa que contra l'acte esmentat, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament davant de la sala del Tribunal Superior de Justícia de la Comunitat Valenciana, en el termini de dos mesos, comptats ?ambdós terminis- a partir de l'endemà de la publicació d'este edicte en el Butlletí Oficial de la Província.  
Alacant, 17 d'octubre de 2007.- La regidora d'Urbanisme: Sonia Castedo Ramos. El vicesecretari: Germán Pascual Ruiz-Valdepeñas.